กลุ่มอิเล็กทรอนิกส์รับประโยชน์บาทอ่อนชู KCE-DELTA เด่น-กำไรแกร่งสุดในกลุ่ม
กลุ่มอิเล็กทรอนิกส์รับปรโยชน์เงินบาทอ่อน ชู KCE-DELTA เด่น-กำไรแกร่งสุดในกลุ่ม
22 ธ.ค. 2559

บล.กสิกรไทย ระบุในบทวิเคราะห์วันนี้ (22 ธ.ค.) ว่า กลุ่มอิเล็คทรอนิกส์ คงน้ำหนักลงทุน “มากกว่าตลาด” สำหรับกลุ่มอิเล็คทรอนิกส์ จากภาพการเติบโตที่แข็งแกร่งในปี 2560 จากตลาดอิเล็คทรอนิกส์ยานยนต์และประโยชน์จากแนวโน้มค่าเงินบาทอ่อนค่า
เชื่อว่าตลาดอิเล็คทรอนิกส์ยานยนต์จะเป็นปัจจัยหลักหนุนการเติบโตของกลุ่มอิเล็คทรอนิกส์ในปี 2560 เนื่องจากผู้ประกอบการในกลุ่มส่วนใหญ่ล้วนวางแผนจะขยายงานในส่วนนี้รองรับการขยายตัวของอิเล็กทรอนิกส์ยานยนต์ที่ดีมอง KCE จะได้ประโยชน์สูงสุดจากแนวโน้มดังกล่าวเนื่องจากมีรายได้จากตลาดนี้สูงที่สุดในกลุ่ม
คาดหุ้นกลุ่มอิเล็กทรอนิกส์จะได้รับประโยชน์จากแนวโน้มเงินบาทอ่อนค่าในปี 2560 เนื่องจากรายได้ส่วนใหญ่เป็นสกุลเงินดอลล่าร์ Top pick ของเราคือ KCE และ DELTA จากแนวโน้มการเติบโตของกำไรสุทธิที่แข็งแกร่งที่สุดในกลุ่มที่ 20.5% และ 16% ตามลำดับในช่วงปี 2560-2562 